b'\n_START_ARTICLE_\nIntegritet\n_START_PARAGRAPH_\nIntegritet (lat. integritas), zna\xc4\x8di potpunost, nedijeljivost, besprijekornost, po\xc5\xa1tenje. Kada se govori o integritetu osobe, tada se misli na pona\xc5\xa1anje, i ponajvi\xc5\xa1e, na ono \xc5\xa1to je u pozadini tog pona\xc5\xa1anja, na ono \xc5\xa1to poti\xc4\x8de takvo pona\xc5\xa1anje. Imati integritet zna\xc4\x8di imati bezuvjetnu i nepokolebljivu obvezu prema vlastitim moralnim vrijednostima i du\xc5\xbenostima. Imati integritet zna\xc4\x8di biti svjestan svoje potpunosti kao ljudskog bi\xc4\x87a kao i raznolikosti izme\xc4\x91u drugih ljudi._NEWLINE_Integritet uklju\xc4\x8duje i po\xc5\xa1tenje, stvarnost, obazrivost i ostale moralne vrijednosti osobe. Integritet se odnosi na potpunost osobe, prihva\xc4\x87anje svih prisutnih i poznatih raznolikosti. Uz moralne vrijednosti integritet podrazumijeva i osobnu komponentu. Integritet je i rad na osobnom planu, rad na razvijanju osobe u potpunosti. Integritet je i mogu\xc4\x87nost samokontrole vlastitih osje\xc4\x87aja i impulsa u toj mjeri da ne prevladaju nad razumom. Jedna od definicija je i da je integritet sposobnost odr\xc5\xbeavanja dostojanstva, kako osobnog tako i dostojanstva drugih ljudi._NEWLINE_Integritet u politi\xc4\x8dkom smislu zna\xc4\x8di cjelovitost granica jedne dr\xc5\xbeave i njezinu nerascjepivost.'